OpenLLM-France/wikimedia huggingface dataset:
# Coming Through

Coming Through és una pel·lícula muda dirigida per A. Edward Sutherland, en el que fou el seu debut com a director, i protagonitzada per Thomas Meighan i Lila Lee. Basada en la novel·la “Bed Rock” de Jack Nethea es va estrenar el 26 de gener de 1925. Es considera una pel·lícula perduda.

## Argument

Tom Blackford compta que gràcies a un ascens que li han promès es podrà casar amb Alice, la filla del seu cap John Rand. Al final, l’ascens és per al nebot de Rand, però Tom es casa de totes maneres amb l'Alice malgrat les reticències del pare. Aquest, intenta desacreditar-lo davant de la seva dona explicant-li un comentari imprudent del marit sobre que el camí per progressar passa per les relacions. Al final Rand ofereix a Tom el càrrec de superintendent d'una de les mines de la companyia. Aleshores, Rand escriu a Joe Lawler, que s'esperava ser el nomenat superintendent, que l'empresa li donarà la plaça si Blackford hirenuncia sense importar els mitjans per aconseguir-ho. Alice marxa amb el seu marit tot i declarar que no l'estima, i organitzen una lluna de mel platònica. Lawler, amb l’ajut de Shackleton, el porter del bar clandestí local, provoca problemes a la mina i finalment aconsegueix que es convoqui una vaga. Tom suprimeix la immersió després que un enginyer borratxo gairebé mati alguns dels treballadors de la mina. Capgira la visió dels miners que van contra Lawler demostrant-los que els havia enganyat amb una balança trucada. En una baralla Lawler cau de l'estructura accidentalment. Amb la vaga acabada, en Tom torna a casa i descobreix que Alice està preparada per admetre el seu amor.

## Repartiment

* Thomas Meighan (Tom Blackford)
* Lila Lee (Alice Rand)
* John Miltern (John Rand)
* Wallace Beery (Joe Lawler)
* Frank Campeau (Shackleton)
* Larry Wheat (Munds)
* Gus Weinberg (Dr. Rawls)
* Alice Knowland (Mrs. Rawls)

## Referències

* ↑ Epting, Charles L. Bebe Daniels: Hollywood's Good Little Bad Girl (en anglès). McFarland, 2016-08-23, p. 91. ISBN 978-1-4766-6374-6.
* ↑ «Coming Through». Variety, 11-02-1925, pàg. 32.
* ↑ Goble, Alan. The Complete Index to Literary Sources in Film (en anglès). Walter de Gruyter, 2011-09-08, p. 40. ISBN 978-3-11-095194-3.
* ↑ «Coming Thorugh» (en anglès). American Film Institute - AFI Catalog. [Consulta: 10 desembre 2023].
* ↑ «Coming Through» (en anglès). The Library of Congress / FIAF American Silent Feature Film Survival Catalog, 1925. [Consulta: 10 desembre 2023].
# Peabody (Massachusetts)

Peabody és una població dels Estats Units a l'estat de Massachusetts. Segons el cens del 2009 tenia 54.000 habitants.

## Demografia

Segons el cens del 2000, Peabody tenia 48.129 habitants, 18.581 habitatges, i 12.988 famílies. La densitat de població era de 1.133,1 habitants/km².
Dels 18.581 habitatges en un 29,7% hi vivien nens de menys de 18 anys, en un 55,9% hi vivien parelles casades, en un 10,4% dones solteres, i en un 30,1% no eren unitats familiars. En el 25,4% dels habitatges hi vivien persones soles el 12,2% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,55 i el nombre mitjà de persones que vivien en cada família era de 3,09.
Per edats la població es repartia de la següent manera: un 22,3% tenia menys de 18 anys, un 6,2% entre 18 i 24, un 29,4% entre 25 i 44, un 24,7% de 45 a 60 i un 17,4% 65 anys o més.
L'edat mediana era de 40 anys. Per cada 100 dones de 18 o més anys hi havia 88,7 homes.
La renda mediana per habitatge era de 54.829 $ i la renda mediana per família de 65.483$. Els homes tenien una renda mediana de 44.192 $ mentre que les dones 32.152$. La renda per capita de la població era de 24.827$. Entorn del 3,7% de les famílies i el 5,3% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Peabody». American Fact Finder. Oficina del Cens dels Estats Units, 12-01-2010. Arxivat de l'original el 2020-02-10. [Consulta: 3 agost 2010].
* ↑ «Geographic Comparison Table- Peabody». American Fact Finder. Oficina del Cens dels Estats Units, 12-01-2010.
# Natacha López García

Natacha López García (València, 1981) és una atleta valenciana.
Corredora de curses populars ha estat protagonista d'alguns reptes, entre els quals destaca córrer ininterrompudament durant 742 dies i guanyar la mitja marató de La Pobla de Farnals estant embarassada de sis mesos i mig. Ha participat en més de 500 curses i l'any en el que va debutar en la distància de la marató va ser subcampiona autonòmica a la marató de Castelló.
L'any 2015 li van diagnosticar un càncer de mama, a conseqüència del qual van haver de fer-li quimioteràpia durant 6 mesos, li van realitzar una mastectomia i va rebre tractament de radioteràpia. El 14 de maig de 2017, 22 mesos més tard de diagnosticar-li el càncer de mama, va guanyar la Vitoria-Gasteiz Maratón Martín Fiz en categoria femenina. L'endemà, ingressava a l'hospital per a la reconstrucció del pit. Per eixes mateixes dates, Natacha va ser portada a Interviú, ensenyant la cicatriu que mostra que la corredora valenciana havia superat el càncer de mama i visibilitzar la lluita de les dones contra el càncer de mama.
A rel de la malaltia passada, va plantejar-se un nou repte amb el seu marit, el repte 42K Càncer, que consistix a córrer 15 maratons en un any.

## Referències

* 1 2 3 4 «La doble victòria de Natacha López». Levante-EMV.
* 1 2 «El club de las 11 - Natacha López hace frente al cáncer de mama con una actitud más que positiva» (en castellà). Cadena Ser, 25-05-2017. [Consulta: 4 agost 2017].
* 1 2 «Natacha López: “la vida se escapa y no se puede dejar todo por el maldito cáncer”». Interviu. Arxivat de l'original el 2017-08-04 [Consulta: 4 agost 2017].
* ↑ «Runedia». Arxivat de l'original el 2023-06-16. [Consulta: 4 agost 2017].
* ↑ «La carrera contra el cáncer también se gana - 42KRunning» (en espanyol europeu). Arxivat de l'original el 2018-01-12. [Consulta: 4 agost 2017].
* ↑ «El ejemplo de Natacha López en Gasteiz. Deia, Noticias de Bizkaia» (en castellà). [Consulta: 4 agost 2017].
* ↑ Vocento. «El cáncer de mama llega a la portada de Interviú» (en castellà). [Consulta: 4 agost 2017].
# Can Miralletes

Can Miralletes és una masia de Barcelona inclosa a l'Inventari del Patrimoni Arquitectònic de Catalunya.

## Descripció

Masia en mal estat de conservació.
Fou una gran casa de pagès envoltada de terres de conreu, algunes de les quals estan abandonades -tot i que el terrer existeix. L'edifici és de planta rectangular amb façana amb portal central i cinc finestrals. Ens els últims temps, quan la casa deixà de ser de pagesia, es transformà en casa de begudes on se servien menjars a les taules de l'exterior.

## Història

Hi vivia una persona, el propietari, tot i que passà a propietat municipal. Segons el Pla Municipal de 1976 el solar està qualificar com a zona verda.

## Referències

* 1 2 3 «Can Miralletes». Inventari del Patrimoni Arquitectònic de Catalunya. Direcció General del Patrimoni Cultural. [Consulta: 20 maig 2020].
# Maël-Carhaix

Maël-Carhaix (en bretó Mêl-Karaez) és un municipi francès, situat a la regió de Bretanya, al departament de Costes del Nord. L'any 1999 tenia 1.538 habitants. A l'inici del curs 2007 el 9,8% dels alumnes del municipi eren matriculats a la primària bilingüe.

## Demografia

Evolució demogràfica :
| 1962 | 1968 | 1975 | 1982 | 1990 | 1999 |
| 1.919 | 2.046 | 1.832 | 1.663 | 1.613 | 1.538 |
| Des de 1962: població sense dobles comptes ||||||

## Administració

Llista d'alcaldes :
| Període | Identitat | Partit |
| 2001-2003 | Joseph Le Guillou | |
| 2003-2008 | Michel Le Moal | Divers gauche |
| 2008- | Michel Henry | |

## Personatges il·lustres

* Glenmor, cantautor bretó.

## Referències

* ↑ (francès) Ofis ar Brezhoneg: Enseignement bilingue
# Joseph Trèves

Joseph Trèves (Emarèse, 1874 - 1941) fou un religiós i activista valldostà. Pertanyia a una família humil, el 1892 va estudiar al seminari d'Aosta i hi fou ordenat capellà. Fou membre de l'Académie Saint-Anselme i de la Lliga Valldostana d'Anselme Réan, i escriví nombrosos opuscles i articles en defensa del francès a Le Duché d'Aoste. El 1922 fou promotor del manifest Nous Valdôtains nous voulons le français !, i quan el feixisme es va imposar col·laborà amb Émile Chanoux en la fundació el 1925 de Jeune Vallée d'Aoste, defensor de la llengua i l'autonomia locals. Fou l'autor de la cançó en arpità La Clica Dzeusta, crítica indirecta però forta al règim de Benito Mussolini. El seu activisme valldostà va minar la seva salut, i va morir a casa seva.

## Enllaços externs

* (francès) Biografia Arxivat 2013-11-12 a Wayback Machine.
# Android Studio

Android Studio és l'entorn de desenvolupament integrat (IDE) per a la plataforma Android. Android Studio va ser presentat el 16 de maig del 2013 dins la conferència Google I/O. Android Studio es fonamenta en el programari JetBrains' IntelliJ IDEA i és multiplataforma. Va remplaçar la plataforma inicial Eclipse Android Development Tools (ADT) per a desenvolupar aplicacions compatibles amb el sistema operatiu Android.

## Característiques

Noves prestacions fins a la versió 2 :
* Llicència freeware: programari gratuït
* Llenguatges de programació: java, C, C++
* Suport de construcció basat en Gradle.
* Refacció de codi.
* Noves millores de l'entorn gràfic WYSIWYG.
* Suport per aplicacions Android Wear.
* Suport a la plataforma de dades al núvol Google Cloud.
* Emulador de dispositius virtuals per executar i depurar aplicacions.
Noves prestacions de la versió 3 :
* Suporta instant apps, Java 8, Android O, llenguatge Kotlin, Android Things.

## Referències

* ↑ «What is Android Studio?» (en anglès). Treehouse, 18-05-2017.
* ↑ «Introduction to Android Studio» (en anglès). Facebook. [Consulta: 18 maig 2017].
* ↑ «What is Gradle in Android Studio?» (en anglès). stackoverflow.com. [Consulta: 18 maig 2017].
* ↑ «Google's Android Studio vs. Eclipse: Which Fits Your Needs?» (en anglès). insights.dice.com, 19-03-2014. [Consulta: 18 maig 2017].

## Vegeu també

* Entorn integrat de desenvolupament.
* Eclipse.
* Programari gratuït
# Natàlia Korjova

Natàlia Artiómovna Korjova (Наталья Артёмовна Коржова; Sarkand, Kazakhstan, 8 d'abril de 1958) és una política kazakh i dóktor nauk. Va ser ministra de Finances del govern del Kazakhstan.

## Restriccions al joc

El Consell de Seguretat del Kazakhstan va dictaminar el 13 de novembre de 2006 restringir el joc d'aposta organitzat al Kazakhstan a Khonaiev i Sxutxinsk a partir de l'1 de gener de 2007. La ministra Korjova va declarar que el parlament nacional està estudiant la possibilitat de prohibir els casinos fora d'aquestes dues ciutats i que els governadors regionals oferiran altres oportunitats econòmiques als propietaris de casinos a canvi que tanquin els seus negocis. El 12 de gener de 2007, el president Nursultan Nazarbàiev va signar una llei per la qual s'estableixen les «bases legals per a l'organització del negoci del joc al Kazakhstan», que restringeix el joc a la zona turística de Sxutxe-Burabai (en kazakh: Щучье-Бурабай; rus: Щучинско-Боровой) i a la riba dreta de l'embassament de Khonaiev després de l'1 d'abril de 2007. La llei obliga a tots els casinos a disposar de sistemes de videovigilància amb enregistraments que es conserven set dies després de l'enregistrament. Cada casino ha de tenir una llicència de joc i almenys 20 draps verds i 50 màquines d'escurabutxaques.

## Viatge a la Xina

Korjova va viatjar amb el viceprimer ministre Karim Massimov, el ministre de Transport i Comunicacions Serik Akhmetov i el ministre d'Energia i Recursos Minerals Bakhtikhoja Izmukhambetov a Pequín (la República Popular de la Xina) del 16 al 17 de novembre de 2006, en un esforç per impulsar les relacions bilaterals.

## Banc Euroasiàtic de Desenvolupament

El 21 de desembre de 2006, els Majilis van ratificar un acord amb el Banc Euroasiàtic de Desenvolupament (BDE). Korjova va elogiar l'acord per assegurar l'«estatus d'institució internacional» del BDE. El president rus, Vladímir Putin, i el president kazakh, Nursultan Nazarbàiev, van crear el BED el gener de 2006, finançat amb donacions russes per valor de 1.000 milions de dòlars i kazakhs per valor de 500 milions.

## Referències

* ↑ «Kazakhstan's Casinos To Be Restricted To Two Resorts» (en anglès). [Consulta: 24 novembre 2022].
* ↑ Gambling to be permitted only at special places in Kazakhstan ITAR-TASS
* ↑ China, Kazakhstan strengthen ties. Kazinform (en anglès)
* ↑ Kazakhstan’s lower house OKs accord on terms of EDB’s presence ITAR-TASS
# Can Saumell (Blancafort)

Can Saumell és una obra amb elements neoclàssics de Blancafort (Conca de Barberà) inclosa a l'Inventari del Patrimoni Arquitectònic de Catalunya.

## Descripció

Can Samuell és un exemple de construcció agrícola de caràcter noble. S'aixeca sobre uns arcs de mig punt rebaixats que responen sobre unes columnes dòriques finament resoltes. Aquests arcs substitueixen el típic arc diafragmàtic de tradició gòtica que trobem en moltes construccions de la comarca. La resta de la façana és el resultat de l'adaptació d'una estructura de planta noble i assecador en dos pisos.

## Referències

* ↑ «Can Saumell». Inventari del Patrimoni Arquitectònic de Catalunya. Direcció General del Patrimoni Cultural. [Consulta: 12 febrer 2019].

## Enllaços externs

* «Can Saumell». Mapa de recursos culturals. Diputació de Tarragona.
# Joseph Ujlaki

Joseph Ujlaki, en hongarès Újlaki József, (Budapest, 10 d'agost del 1929 - Seta, 13 de febrer del 2006) fou un futbolista francès d'ascendència hongaresa.
Format a l'Újpesti Dózsa, la seva carrera professional transcorregué a França a clubs com Stade Français, Sète, Nîmes, Nice, RC Paris o FC Metz. També jugà amb la selecció francesa.

## Palmarès

* Ligue 1: 1956 amb OGC Nice
* Coupe de France: 1954 amb OGC Nice

## Referències

* ↑ «Foot – Disparition Décès de Joseph Ujlaki» (en francès). L'Equipe, 14-02-2006.
* ↑ Profile a futbolfactory
* ↑ (castellà) «Futbol Factory profile». Arxivat de l'original el 28 de setembre 2007. [Consulta: 28 gener 2018].
* ↑ Profile - FC Metz
# Comissió cinematogràfica

Una comissió cinematogràfica és una organització pública destinada a atraure els equips de producció dels diversos mitjans (incloent pel·lícules, televisió i comercials) per fomentar la filmació en uns territoris i indrets concrets, i oferir suport perquè les produccions puguin realitzar el seu treball sense problemes. Ofereix tota la informació que necessitin per a la realització de rodatges en un determinat lloc. Amb el seu treball promouen la indústria audiovisual i la pròpia zona en què opera.

## Introducció

Existeixen més de 350 organitzacions actives en més de quaranta països de tot el món, sobretot als Estats Units i Europa. La seva tasca es basa en donar suport als cineastes o productors en la recerca de localitzacions de rodatge en els àmbits territorials de cada comissió cinematogràfica. De la mateixa manera, promouen i incentiven el desenvolupament d'una indústria cinematogràfica en els seus respectius països. Solen ser oficines sense ànim de lucre vinculades als ajuntaments locals, amb la intenció de promocionar la cultura i els llocs de l'àmbit territorial de cada comissió cinematogràfica.
# Apreciació

Apreciació és l'augment en el preu d'una moneda pel que fa a una altra o unes altres sota un règim de tipus de canvi flexible; és a dir, del tipus de canvi pel que fa al preu de les altres monedes al mercat de divises. El fenomen contrari en aquest règim (que una moneda perdi valor al mercat cambiario) es coneix com a depreciació.
El comportament de la moneda local respecte a les altres es regeix per les lleis de l'oferta i demanda dins del mercat de canvi.

## Referències

* ↑ Samuelson, Paul S.; Nordhaus William D. Macroeconomía. McGraw-Hill. ISBN 84-481-0648-2 [Consulta: 11 abril 2010].
* ↑ Mochón Morcillo, Francisco. Principios de economía (en castellà). Madrid: McGraw-Hill, 1995, p. 445. ISBN 84-481-0319-X.
Viccionari
# Pariah scotius

Pariah scotius és una espècie de peix de la família dels gòbids i de l'ordre dels perciformes.

## Hàbitat

És un peix marí, de clima tropical i demersal.

## Distribució geogràfica

Es troba a l'Atlàntic occidental: sud de les Illes Bahames.

## Observacions

És inofensiu per als humans.

## Referències

* 1 2 3 FishBase (anglès)
* ↑ Smith, C.L., 1997. National Audubon Society field guide to tropical marine fishes of the Caribbean, the Gulf of Mexico, Florida, the Bahamas, and Bermuda. Alfred A. Knopf, Inc., Nova York, Estats Units. 720 p.

## Bibliografia

* Anònim, 2002. Base de dades de la col·lecció de peixos del American Museum of Natural History. American Museum of Natural History, Central Park West, NY 10024-5192, Estats Units.
* Eschmeyer, William N.: Genera of Recent Fishes. California Academy of Sciences. San Francisco, Califòrnia, Estats Units. iii + 697. ISBN 0-940228-23-8. Any 1990.
* Eschmeyer, W. N. Catalog of Fishes (en anglès). Acadèmia de les Ciències de Califòrnia, 1998. ISBN 978-0-940228-47-4.
* Helfman, G. S.; Collette, B. B.; Facey, D. E. The Diversity of Fishes (en anglès). Blackwell Science, 1997. ISBN 9780865422568.
* Hoese, D.F. 1986: Gobiidae. p. 774-807. A: M.M. Smith i P.C. Heemstra (eds.) Smiths' sea fishes. Springer-Verlag, Berlín.
* Larson, H.K. i E.O. Murdy 2001. Gobiidae. Gobies. p. 3578-3603. A K.E. Carpenter i V. Niem (eds.) FAO species identification guide for fishery purposes. The living marine resources of the Western Central Pacific. Vol. 6. Bony fishes part 4 (Labridae to Latimeriidae). FAO, Roma, Itàlia.
* Maugé, L.A. 1986. Gobiidae. p. 358-388. A J. Daget, J.-P. Gosse i D.F.E. Thys van den Audenaerde (eds.) Check-list of the freshwater fishes of Africa (CLOFFA). ISNB, Brussel·les; MRAC, Tervuren, Flandes; i ORSTOM, París, França. Vol. 2.
* Miller, P.J. 1986. Gobiidae. p. 1019-1085. A P.J.P. Whitehead, M.-L. Bauchot, J.-C. Hureau, J. Nielsen i E. Tortonese (eds.) Fishes of the North-eastern Atlantic and the Mediterranean. Vol. 3. UNESCO, París.
* Miller, P.J. 1990. Gobiidae. p. 925-951. A J.C. Quero, J.C. Hureau, C. Karrer, A. Post i L. Saldanha (eds.) Check-list of the fishes of the eastern tropical Atlantic (CLOFETA). JNICT, Lisboa, SEI, París; i UNESCO, París. Vol. 2.
* Moyle, P.; Cech, J. Fishes: An Introduction to Ichthyology (en anglès). 4a edició. Prentice Hall, 2000. ISBN 9780130112828.
* Nelson, J. S. Fishes of the World (en anglès). 4a edició. Wiley, 2006. ISBN 978-0471250319.
* Wheeler, A. The World Encyclopedia of Fishes (en anglès). 2a edició. Macdonald, 1985. ISBN 978-0356107158.

## Enllaços externs

* AQUATAB
# Niebla (novel·la)

Boira (en castellà: Niebla) és una novel·la (una nivola en realitat, segons la personal terminologia de l'escriptor) escrita per Miguel de Unamuno l'any 1907 i publicada el 1914. Aquesta novel·la va ser inclosa a la llista de les 100 millors novel·les en espanyol del segle XX del diari espanyol El Mundo.

## Context històric i social

Després de la mort d'Alfons XII al 1885, Espanya va patir un fort debilitament polític pel fet donat que Maria Cristina, viuda del rei difunt, prengués càrrec del regnat. Tant els terratinents conservadors com els liberals van defendre els principis de la monarquia absoluta, això va fer que esclatés una important quantitat de revoltes camperoles a Puerto Rico i Cuba, els últims territoris americans que encara es trobaven sota el govern de la Corona, la qual va obrir pas al moviment armat conegut com l'alçament de Baire

## Referències

* ↑ Pascual Buxó, José. La generación del 98: antología poética, Textos de la escuela de verano., p.4.
# Can Saubet

Can Saubet és una masia d'Oristà (Lluçanès) inclosa a l'Inventari del Patrimoni Arquitectònic de Catalunya.

## Descripció

Casa originàriament de planta rectangular ampliada diverses vegades. Primer s'allargà i posteriorment s'adossaren dos cossos avançats a cada un dels extrems del darrere de la casa.
Les diverses construccions es diferencien per la tipologia diversa dels murs, amb més morter a la part central que a les laterals. Les obertures, algunes reformades, estan emmarcades per grans pedres i tenen llindes de pedra o fusta.

## Referències

* 1 2 «Can Saubet». Inventari del Patrimoni Arquitectònic. Direcció General del Patrimoni Cultural de la Generalitat de Catalunya. [Consulta: 14 setembre 2017].
# Juan José García Cordero

Juan José García Cordero, més conegut com a Poli, és un exfutbolista andalús. Va nàixer a Peñaflor, el 3 de setembre de 1965. Ocupava la posició de migcampista.

## Trajectòria

Sorgeix del planter del Cadis CF. Després de passar pels diferents filials, debuta a la màxima categoria a la temporada 85/86. Hi jugaria diversos partits amb el Cadis durant les següents temporades, però les lesions van tallar la seua progressió, i va ser cedit al Recreativo de Huelva.
Retorna al Cadis CF a la temporada 89/90, en la qual és titular, disputa 27 partits i marca 3 gols. Durant els anys posteriors alternaria la titularitat amb la suplència, i de nou les lesions li impedirien jugar més de dos partits la temporada 92/93, la seua darrera campanya a primera divisió. A l'any següent, el quadre andalús hi enganxaria un nou descens a Segona B, moment en el qual el migcampista hi penjaria les botes, després d'haver sumat 85 partits amb el Cadis a la màxima categoria.

## Enllaços externs

* Fitxa del jugador
* Article a la revista del Cadis CF Arxivat 2011-09-03 a Wayback Machine.